Proflight Commuter Services (dba Proflight Zambia).
 (113)
 ZCAA представи актуалната си организационна структура, включително обучението и квалификацията на инспекторите си. Той заяви, че се ангажира да продължи привеждането на инспектиращия персонал в съответствие със стандартите. По отношение на дейността по сертифициране и надзор ZCAA докладва, че понастоящем отговаря за надзора на само десет притежатели на САО. ZCAA предостави информация за тяхното сертифициране и обобщи основните елементи на наблюдение, на които те се подлагат. Освен това ZCAA подчерта ангажимента си да продължи своята политика на непрекъснато подобряване, включително съществената си работа по стандартизация на надзора за безопасност.
 (114)
 ZCAA също така предостави обобщение на коригиращите си действия в отговор на коментарите, направени по време на посещението на Съюза за оценка на място през април 2016 г.
 (115)
 Proflight Commuter Services (dba Proflight Zambia) представи подробна информация за своята организационна структура, своите планове за развитие и конкретни данни за своите системи за управление на качеството и безопасността, включително процедурата и данните за начина му на работа с докладите за безопасност и тяхното оценяване. Освен това той докладва за коригиращите си действия в отговор на коментарите, направени по време на посещението на Съюза за оценка на място през април 2016 г.
 (116)
 Комисията отбеляза, че по време на изслушването Proflight Commuter Services (dba Proflight Zambia) представи на задоволително ниво безопасното извършване на операциите си и беше в състояние да предостави конкретни данни за това.
 (117)
 Въз основа на цялата налична информация, включително резултатите от посещението на Съюза за оценка на място и информацията, представена по време на изслушването, Комисията счита, че са налице достатъчно доказателства за това, че сертифицираните в Замбия въздушни превозвачи спазват приложимите международни стандарти за безопасност и препоръчаните практики.
 (118)
 Въз основа на цялата налична в момента информация, включително резултатите от посещението на Съюза за оценка на място и информацията, представена по време на изслушването, Комисията счита, че ZCAA отбелязва трайни подобрения. Комисията отбелязва също така, че е налице готовност от страна на ZCAA да сътрудничи постоянно с Комисията и че ZCAA очевидно осъзнава необходимостта от по-нататъшно усъвършенстване на упражнявания надзор на безопасността и на процедурите си по наблюдение. Оценките сочат, че ZCAA е способен да изпълнява своите задължения по отношение на надзора върху въздушните превозвачи, сертифицирани в Замбия. В рамките на изслушването ZCAA се съгласи да продължи диалога с Комисията по въпросите на безопасността, включително чрез допълнителни срещи или посещения, ако и когато Комисията прецени за необходимо.
 (119)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на Съюза на въздушните превозвачи, които са предмет на оперативна забрана в границите на Съюза, следва да се измени, така че всички сертифицирани в Замбия въздушни превозвачи да бъдат заличени от приложение А към Регламент (ЕО) No 474/2006.
 (120)
 Чрез приоритетни наземни инспекции в съответствие с Регламент (ЕС) No 965/2012 държавите членки ще продължат да следят дали въздушните превозвачи, сертифицирани в Замбия, действително спазват съответните стандарти за безопасност.
 (121)
 В случай че постъпи каквато и да е информация от значение за